Primăvara "și-a intrat în drepturi". Câmp încântător de ghiocei, în centrul Clujului - FOTO
Clujenii pot vizita un impresionant "câmp" de ghiocei de diverse soiuri, chiar în centrul orașului.
Câmp încântător de ghiocei, în centrul Clujului - FOTO: Facebook/ Grădina Botanică
Chiar dacă 1 și 8 martie au trecut, Grădina Botanică "Alexandru Borza" oferă un cadou special pentru clujeni și clujence, la început de primăvară. Pasionații de plante au posibilitatea de a admira un câmp încântător de ghiocei bogați (Leucojum vernum), chiar în centrul Clujului.
"Această specie nativă este o mărturie a frumuseții naturii care încă s-a păstrat aici neatinsă. Vă așteptăm să împărtășim împreună acest moment special", au transmis, pe rețelele de socializare, reprezentanții Grădinii Botanice din Cluj.
Odată cu debutul primăverii, Grădina Botanică "Alexandru Borza" are un nou program de vizitare. Totodată, de la 1 martie, clujenii și turiștii sunt așteptați cu o colecție de plante deja înflorite.
Program zilnic: 9:00-18:00 (ultimele bilete se pot achiziționa până la ora 17:00).
Program de vizitare al serelor mari: 9:00-17:00 (ultimele bilete cu preț de vizitare al serelor se pot achiziționa până la 16:15, iar ultimii vizitatori intră în seră la ora 16:45).
Citiți monitorulcj.ro și pe Google News
CITEȘTE ȘI: